463.08 REGOLAMENTI DWAR GARANZIJA TA’ SELF ŻGĦIR L-AVVIŻ LEGALI 101 tal-2013, kif emendat bl-Avviż Legali 428 tal-2013 u 143 tal-2017. L-AVVIŻ LEGALI 101 tal-2013, kif emendat bl-Avviż Legali 428 tal-2013 u 143 tal-2017. 1. It-titolu fil-qosor ta’ dawn ir-regolamenti huwa r-Regolamenti dwar Garanzija ta’ Self Żgħir. Tifsir. Emendat: A.L.428 tal-2013; A.L.143 tal-2017. 2. F’dan l-Att, kemm-il darba r-rabta tal-kliem ma teħtieġx xort’oħra- "attività li tikkwalifika " tfisser attività ekonomika li tikkonsisti f’sengħa jew negozju li jistgħu jikkontribwixxu għall-iżvilupp ekonomiku ta’ Malta: Iżda impriża m’għandhiex tikkwalifika għall-assistenza pprovduta b’dawn ir-regolamenti jekk tali impriża tkun topera f’xi wieħed mis-setturi li ġejjin: (a) fis-sajd jew agrikoltura; (b) fil-produzzjoni primarja ta’ prodotti agrikoli; (ċ) f’attivitajiet finanzjarji jew tal-assigurazzjoni; (d) fil-logħob tal-ażżard, inkluż l-onlinegambling; "impriża " tfisser persuna li taħdem għal rasha jew soċjetà kummerċjali kostitwita skont l-Att dwar il-Kumpanniji jew soċjetakoperattiva debitament reġistrata skont l-Att dwar is-Soċjetajiet Koperattivi; Kap. 386. Kap. 442. Kap. 386. Kap. 442. " intrapriża eliġibbli " tfisser impriża li timpjega bejn persuna waħda u ħamsin persuna (inluż min iħaddem) li ma jkollhiex bejgħ totali fis-sena li jkun ta’ iżjed mill-ammont ta’ għaxar miljun euro (€ 10,000,000), u li t-total tal-karta tal-bilanċ tagħha għas-sena fiskali minnufih qabel id-data tal-applikazzjoni ma jkunx ta’ aktar minn għaxar miljun euro (€ 10,000,000), jew kull għadd ieħor ta’ persuni, valur nett ta’ impjant, makkinarju u tagħmir, jew ammont ieħor ta’ bejgħ totali fis-sena jew total tal-karta tal-bilanċ li jista’ jkun stabbilit fil-Linji Gwida: B’dan iżda li tali impriża ma tkunx konnessa ma’ xi impriża li topera f’Malta li tkun diġà ġiet assistita skont dawn ir-regolamenti; " Korporazzjoni " tfisser il-Korporazzjoni għall-Intrapriża ta’ Malta mwaqqfa bl-Att dwar l-Intrapriża ta’ Malta; Kap. 463. Kap. 463. " Linji Gwida " tfisser dawk il-linji gwida li jistgħu jiġu ppubblikati mill-Korporazzjoni minn żmien għal żmien skont dawn ir-regolamenti; " Ministru " tfisser il-Ministru responsabbli għall-industrija; "negozju tal-familja " għandu jkollha t-tifsira mogħtija lilha fl-Att dwar in-Negozji tal-Familja; Kap. 565. Kap. 565. "self assistit" tfisser self mogħti minn bank kummerċjali liċenzjat skont dawn ir-regolamenti li l-ħlas lura tiegħu jkun parzjalment garantit mill-Korporazzjoni. 3. Intrapriżi żgħar eliġibbli. Emendat: A.L.428 tal-2013; A.L. 143 tal-2017. (1) Intrapriża eliġibbli li tkun qiegħda twettaq jew tesegwixxi, jew li tkun biħsiebha twettaq jew tesegwixxi f’Malta attività li tikkwalifika, li ma jirnexxilhiex tikseb self konvenzjonali, tista’ titqies mill-Korporazzjoni bħala eliġibbli għal self assi stit skont dawn ir-regolamenti. (2) Applikazzjoni għal self assi stit għandha biss titqies mill-Korporazzjoni jekk din tkun esklussivament maħsuba għall-akkwist ta’ attiv tanġibbli, attiv intanġibbli u kapital biex jitmexxa n-negozju konness ma’ dawk l-akkwisti. 4. Limitu massimu ta’ self assistit. Kull self assi stit taħt dawn ir-regolamenti m’għandux ikun ta’ iżjed mil-limitu massimu ta’ mittelf euro (€ 100,000) jew ta’ iżjed minn kull limitu massimu ieħor li jista’ jiġi stabbilit fil-Linji Gwida. 5. Żmien il-garanzija. Emendat: A.L.428 tal-2013. Iż-żmien ta’ kull self assistit għandu jkun għal perijodu massimu ta’ għaxar snin mid-data tal-għoti tas-self rispettiv. 6. Sa fejn tkopri l-garanzija. Emendat: A.L.428 tal-2013; A.L. 143 tal-2017. (1) Il-garanzija tal-Korporazzjoni dwar self assistit m’għandhiex tkun tkopri f’waqt partikolari iktar minn tmenin fil-mija mill-bilanċ dovut lill-bank fuq is-self totali magħmulliema ammont ma għandux ikun iktar mis-somma ta’ tmeninelfeuro (€ 80,000): Iżda, mill-1 ta’ Jannar 2017, il-garanzija tal-Korporazzjoni dwar self assistit m’għandhiex tkun tkopri f’waqt partikolari iktar minn tmenin fil-mija mill-bilanċ dovut lill-bank fuq is-self totali magħmulliema ammont ma għandhux ikun iktar mis-somma kif preskritt fil-Linji Gwida. (2) Il-garanzija tal-Korporazzjoni dwar il-ħlas lura ta’ self assi stit għandha tkun sussidjarja għar-responsabbiltà ewlenija tal-intrapriża eliġibbli li lilha jkun ingħata s-self assistit. 7. Monitoraġġ ta’ self taħt din l-Iskema. Enumerat mill-ġdid u emendat: A.L.428 tal-2013. Intrapriża eliġibbli li tikkwalifika għal self assi stit għandha - (a) tagħti lill-Korporazzjoni u lill-bank dak it-tagħrif u dokumenti oħra li l-Korporazzjoni jew il-bank jistgħu jqisu li jkunu meħtieġa għall-għan ta’ dawn ir-regolamenti; (b) tipprovdi lill-Korporazzjoni u lill-bank aċċess raġonevoli għal kull fond, post, ktieb u dokument ieħor, u tippermetti l-egħmil ta’ kull kopja għall-għanijiet ta’ dawn ir-regolamenti. 8. Jedd ta’ ċħid. Enumerat mill-ġdid u emendat: A.L.428 tal-2013. Minkejja kull ħaġ’oħra li tinsab fid-dispożizzjonijiet ta’ qabel ta’ dawn ir-regolamenti, il-Korporazzjoni jkollha l-jedd li tiddikjara applikazzjoni li ssir taħt dawn ir-regolamenti bħala mhux eliġibbli.